Kudus ankom fra Right to Dream Academy, som han sluttede sig til i en alder af 12, i januar 2018 sammen med to holdkammerater, Ibrahim Sadiq og Gideon Mensah, alle tre i en alder af 17 år. Kudus spillede det første halve år med reserveholdet, før han blev forfremmet til førsteholdstruppen i sommeren 2018.  Kudus fik sin officielle debut for FC Nordsjælland kun tre dage efter hans 18. fødselsdag i et 0-2-nederlag mod Brøndby IF. Han spillede fra første minut som angriber, men blev udskiftet i pausen. Med sin debut blev han den 9. yngste debutant i FC Nordsjællands historie.